ming030890/wiki-yue-high-quality huggingface dataset:
放逐章

放逐章係伊斯蘭教典籍《可蘭經》入面嘅第59章（蘇拉）。
松崗街道

松崗係中國廣東深圳寶安區下邊嘅一個街道，叫松崗街道，下轄18個社區。
松嶺

松嶺（Pinehill）係香港嘅山，海拔高280米，喺大埔區。
松崗東

松崗東（粵拼：cung4 gong1 dung1）係中國廣東省廣州市入面嘅一條好出名嘅街。而呢條街係喺越秀區嘅寺貝通津嘅北邊，達道路嘅西邊冇幾遠嗰邊。呢條街道有好多古老嘅綠樹喺度，重有好多圍墻同好深嘅庭院、紅磚青瓦嘅洋樓仔、花木扶疏嘅舊屋，呢條街可以話到邊啲人係恆大，邊啲人係畊嚂晒。其中，20世紀30年代嘅抗日英雄——劉逢生烈士就係住喺呢度。
松嵜麗

松嵜麗 ，係日本嘅一個女藝人同埋配音員。
松川友明

松川友明（1973年4月18號—）係日本足球員，司職中場，效力過平塚比馬，京都不死鳥，札幌岡薩多，及YKK。
查良釗

查良釗（英文：Cha Liang zhao，1897年—1982年12月12號）係中華民國教育家、慈善家，字勉仲，籍貫浙江海寧，響天津府出世，同時係出名作家金庸嘅堂大佬、前法務部部長查良鑑親生大佬。
查謨-喀什米爾邦

，粵音渣茉-卡殊蔑邦）係印度北面一個冇咗嘅邦，首府查謨（冬季）同斯利那加（夏季）。2019年俾當局改組成聯邦屬地查謨-喀什米爾。
查里士杯亞

查里士杯亞（Charles Boyer，1899年8月28號—1978年8月26號）係一個法國-美國嘅男電影演員, 編劇, 製片人, 舞台劇演員、演員、歌手、電視演員，佢喺1920年出道。
查里士碧福

查里士碧福（英文：Charles Bickford，1891年1月1號—1967年11月9號）係一個美國嘅男電影演員、電視演員、舞台劇演員、演員，佢喺1911年出道。
查里士鄧寧

查里士鄧寧（英文：Charles Durning，1923年2月28號—2012年12月24號）係一個美國嘅男舞台劇演員、電影演員、電視演員，佢喺1945年出道。
查謨-喀什米爾

）係印度北面嘅聯邦屬地，2019年成立，由查謨同喀什米爾組成，取代查謨-喀什米爾邦。
染谷悠太

染谷悠太（1986年9月30號—）係日本足球員，司職後衞，效力京都不死鳥。
柔佛DT

柔佛DT（英文：Johor Darul Ta'zim F.C.）係馬來西亞柔佛州嘅職業足球球會，喺1972年成立，依家踢緊馬來西亞超級足球聯賽。
柔佛海峽

柔佛海峽（英文：Johore Strait、Tebrau Strait、Straits of Johor、Selat Johor、Selat Tebrau或Tebrau Reach）係東南亞一條國際海峽，分隔星加坡同馬來亞半島。

相簿
海峽東邊入口。左手邊係星加坡島，遠景係烏敏島。
喺星加坡兀蘭望向新山市區。新柔長堤跨柔佛海峽連接兩地。
柔然

柔然（粵拼：jau4 jin4，中古漢語擬音：ȵɨu ȵiᴇn）係古代遊牧民族，講柔然文，佢嘅祖先係東胡，中世紀原本係附屬喺鮮卑拓跋部嘅一個民族。
柔術

柔術（粵拼：jau4 seot6，日文：柔術）係一種日本傳統武術，中心精神係避開對方嘅攻擊力，然後轉化做制服敵人嘅技術。
染髮

染髮係一種美容，即轉髮色，以色料染髮，或漂料去色。染料時效有長有短，故有長染、短染。染髮可睇成理髮一項，理髮舖可做，然而屋企自己整都得。東亞老人白髮染黑，會睇來後生一啲。古希臘史學家，亦形容有族會漂髮，日日做，睇來金啲。染髮染成頭又得，染幾條都得，漸變又得。現代染髮色料，多數化學染料，五花八門，成份甚為複雜，部份會致病，甚至致癌。
柔佛河大橋

柔佛河大橋係馬來西亞一條橋，橫跨南部柔佛州嘅柔佛河。渠嘅結構係鋼纜斜拉橋（cable stayed bridge），全長1.7公里幾，2011年6月通車。
新沂

新沂係中國江蘇徐州一個縣級市，總面積1616平方公里，人口112.66萬，市長陳堂清。
新民黨

新民黨（英文：New People's Party），係香港建制派政黨，響2011年1月9號成立，主席係葉劉淑儀。

歷史
2011年1月9號，新民黨正式成立，創黨黨員有266人，主要成員有葉劉淑儀、田北辰、史泰祖、陳岳鵬、黃楚峰、余衍深、屈奇安等。佢哋定位自己做代表中產利益同公務員利益嘅政黨。
2011年區議會選舉，新民黨派12人出選，結果4個人當選。之後有多個區議員都加入咗新民黨。
2012年頭，黃錢其濂加入新民黨，同年9月，葉劉淑儀同田北辰分別帶隊出選第5屆香港立法會選舉香港島同新界西嘅地區直選，兩人雙雙當選。
2014年，史泰祖退黨。同一年2月12號，新民黨同公民力量（有「沙田執政黨」之稱）結盟，除咗立法會議員林大輝同區議員龐愛蘭（新論壇成員）冇跟住加入之外，其餘19位區議員（包括潘國山、何厚祥、黃宇翰、黃澤標、李錦明、姚嘉俊、陳敏娟、陳國添、林松茵、鄧永昌、羅光強、楊倩紅、梁家輝、何國華、黃嘉榮、譚領律、溫悅昌、區能發、何觀順）都加入新民黨，與此同時，潘國山開始成為新民黨副主席。
2015年，趙哲妤、鄭承隆、陳嘉華先後退出新民黨。同年，新民黨派42人出選第5屆香港區議會選舉，結果有26人當選。新民黨喺好多地區都有突破，好似離島區噉。但係加盟嘅公民力量區議員就損失唔少，喺沙田區就有七個區議員落馬，包括楊倩紅（沙角選區）、陳國添（博康選區）、黃澤標（翠田選區）、何國華（徑口選區）、李錦明（翠嘉選區）、鄧永昌（松田選區）同埋羅光強（富龍選區），區議會議席比結盟後少5席。
2016年，新民黨派出葉劉淑儀、田北辰、容海恩分別帶隊出選第6屆香港立法會選舉嘅香港島、新界西、新界東地區直選，結果全部當選。選舉之後，兩個連任嘅議員各有進一步打算。葉劉淑儀多次喺公眾場合或明或暗講話想選特首。至於田北辰就打算競選立法會主席，不過同黨嘅葉劉淑儀冇支持佢，最終田北辰出選唔成，梁君彥就喺建制派拱照之下成為立法會主席。有傳田二少、葉太兩人因為噉而不和，甚至傳出田北辰會喺第5屆香港行政長官選舉之後退黨。同時新民黨打算叫謝偉俊加盟，準備交棒。
2016年12月15號，葉劉淑儀正式宣佈參選特首，但喺民調入面，佢一直係「包尾大班」，係民望最低嘅一個主流特首參選人。自從林鄭月娥參選之後，就連一啲支持開佢嘅選委都轉軚，例如：去過葉劉淑儀參選大會、新民黨顧問兼選委嘅盛智文就去咗支持林鄭月娥。結果葉劉淑儀喺2017年3月1號，宣布放棄第5屆香港行政長官選舉嘅競選工程。
2017年4月10號，田北辰宣佈同6個新界西區議員一齊退出新民黨，證實咗上年尾嘅傳聞。田北辰話佢同黨內另一個領袖葉劉淑儀有分岐係退出嘅主因。其後，田北辰另起爐灶，成立咗實政圓桌。
2017年6月20號，容海恩順利當選新民黨副主席，成功填補田二少遺留嘅新民黨副主席空缺，冇幾耐，已經冧莊新民黨主席嘅葉劉淑儀亦重新成為行政會議成員。2018年，黎棟國、韓世灝同時成為新民黨副主席。
2019年，新一屆嘅區議會選舉在即，但係區議員方面有啲人選擇退黨，繼黃宇翰喺2018年11月因為對馬料水填海立場同黨唔同而退黨，同區嘅林松茵同元朗區王威信都相繼退黨（王威信同黨友郭靜然已經過檔經民聯），令區議員數目由19席跌到16席。但係與此同時，葉劉淑儀希望挑戰區議會議席，據聞佢會落戶區議會「十朝元老」蘇炤成嘅三聖區去接佢棒，劍指2020年立法會選舉嘅超級區議會議席，結果葉太亦都冇去選。
到2019年6月，政府推動逃犯條例修訂草案，引發軒然大波，身兼行會成員嘅葉劉淑儀，因為成日代表政府同公眾推銷條例，兼且態度強硬，民望插水。同時黨裏頭嘅退黨潮持續，喺修例引發大型反修例運動之後，西貢區譚領律、灣仔區李文龍同元朗區黃卓健先後「跳船」退黨，新民黨議席由16席跌到得返13席，連選超級區議會嘅門檻都唔過。喺第6屆香港區議會選舉，新民黨雖然得票比四年前多，但佢哋同公民力量全軍覆沒，係輸得最慘嘅建制派政黨，外間形容係「（身）亡黨」。
由於2020年立法會選舉戰況將會好激烈，新民黨於是引入初選機制，但係初選會開放畀非新民黨嘅人參選。當時已經預計，初選設立嘅目的，係為咗做低容海恩，並且捧自由黨嘅李梓敬上位，皆因容海恩喺呢四年嘅表現乏善可陳，葉劉同容海恩嘅關係亦都唔算好。而李梓敬後來真係走咗去參加初選，更加想以自由黨+新民黨雙牌頭參選，不過自由黨嘅鍾國斌話佢唔尊重個黨，研究要踢佢出黨，但係李梓敬快一步，自己退黨先，全心全意參加新民黨嘅初選。呢個時候，容海恩就宣佈佢退出新民黨嘅初選，佢形容呢個機制似係為「某啲人」度身訂造，又講李梓敬呢排言論越嚟越激進，同新民黨格格不入。葉劉淑儀就隔空反擊話機制冇做馬，又話「以為我一定欽點佢？」
2021年第7屆香港立法會選舉，新民黨派6人參選，當中廖添誠、葉劉淑儀、李梓敬參選香港島東選區、香港島西選區、新界東北選區地區直選，容海恩、陳家珮、黎棟國就參選選舉委員會界別，結果除咗廖添誠之外，佢哋全部當選。

區議會議員（2020-2023年）
新民黨喺呢屆區議會輸到1席都冇。

政治立場
新民黨係香港親中派一員，主席葉劉淑儀自2012年起做埋行政會議成員。

否認新疆種族滅絕
新疆維吾爾族人受到中共嘅大清洗，受到迫害、強迫勞動、宗教歧視等議題，喺2014年起開始受到關注。而美國兩任國務卿蓬佩奧同布林肯，都將中國針對新疆維吾爾族嘅行為定義為「種族滅絕」。不過，新民黨有唔少成員，包括葉劉淑儀、李梓敬同潘國山，都曾經否認新疆種族滅絕。
葉劉淑儀曾經喺Twitter引中國女星迪麗熱巴作例子，質疑呢個說法。另外，喺2021年2月，葉劉淑儀訪問網上群組Save HK嘅創辦人，就再質疑指控無證據。葉劉淑儀喺Twitter嘅言論，當時就受到唔少外媒嘅批評同質疑。
另外，國際社會因為中共對新疆作出種族清洗嘅行為，對中國進行制裁，有啲時裝品牌亦宣布唔再用新疆棉，引起咗唔細嘅風波。葉劉淑儀亦隨即表態支持新疆棉花，李梓敬同潘國山亦曾經公開狙擊停用新疆棉嘅H&M，當時潘國山仲著住Nike（另一個表明停用新疆棉嘅品牌）嘅波鞋，李梓敬亦否認新疆有強制勞動同埋種族滅絕嘅情況。
新民街

新民街喺廣州河南鳳凰崗鳳樂路。1915年，美國新民地產公司廣州鳳凰崗起樓兼且開咗十幾條街，用「新民」嚟做名，水泥路面。家下得翻五六條街。
澳門新福利公共汽車

新福利公共汽車有限公司（簡稱新福利巴士）係澳門其中一間專營巴士公司，喺1988年成立。佢嘅前身係喺1948年成立嘅澳門福利公共汽車有限公司。創辦董事長係前澳門特別行政區行政長官何厚鏵，現任董事長係澳門特別行政區行政會成員廖澤雲。
澳門教科文中心

澳門教科文中心（葡文：Centro UNESCO de Macau）係澳門基金會設立嘅澳門教科文中心文娛設施，喺澳門半島新口岸宋玉生廣場。
澳門喺1995年10月25號加入聯合國教科文組織，成為呢個組織嘅準會員。教科文中心喺1998年6月29號由澳門總督韋奇立揭幕。佢喺2009年至2012年期間配合宋玉生廣場改善工程閉館，2012年12月15號重新開放。

宗旨
教科文中心致力推動澳門教育、科學、文藝發展，同時冀望實現聯合國教科文組織同澳門基金會宗旨。
佢嘅主要工作有倡議同推行教育、科學同文化藝術領域中以青年為主要培訓對象嘅交流、合作嘅發展項目；進行或支持有關藝術文獻同其他出版物嘅介紹同推廣工作，推動澳門同聯合國教科文組織之間聯繫；舉辦有關研討會、講座、展覽同會議以至音樂會、戲劇同電影演出；推動同協調同聯合國教科文組織會員學校網絡嘅發展。

開放時間
開放時間係每日朝早10點至下晝7點。

設施
澳門教科文中心有兩層，總面積大約680平方米。
G/F：展覽廳、多功能廳（可容納150人）
1/F：圖書館（藏有聯合國教科文組織刊物同其它刊物）、餐廳(有互聯網供應)
澳門文化局

澳門文化局（葡文：Instituto Cultural，IC），係澳門政府社會文化司轄下嘅行政自治部門，喺1982年9月4號成立。負責推廣中葡文化交流，推廣葡萄牙文語言文化同協助制定同執行有關澳門文化同學術研究同埋政策。前身係文化司署。現任首長係穆欣欣，副局長係梁惠敏、張麗珊。

歷史
澳門文化局喺1982年成立，當時叫澳門文化學會（葡文：Instituto Cultural de Macau），並獲賦予具行政、財政同財產自治權嘅資格。1989年9月25號，澳門文化學會改名做澳門文化司署（葡文名冇變）。

責任
為支援本地社團開展以發展公益為宗旨嘅各種非牟利文化藝術活動，包括：表演藝術、視覺藝術、藝術教育、文化遺產（包括非物質文化遺產）、文學出版、學術研究、文化藝術評論、傳統文化節慶活動、文化藝術交流、以至到澳門以外地區參加比賽或接受獎項、電影與錄像製作及文化創意產業相關活動等，特設立 “文化活動/項目資助計劃”，以促進本地文化的多元發展，推動藝術扎根，改善藝文環境，豐富社區文化生活，弘揚本土文化價值，鞏固澳門文化藝術的永續發展。

管理設施
澳門檔案館
澳門公共圖書館（原本叫澳門國立圖書館）
澳門演藝學院
視覺藝術學校（已併入澳門理工學院）。
欽廉片

欽廉片（Ham1 Lim4 pin3）係對欽廉地區（屬中華人民共和國廣西、中華民國主張地區廣東）啲粵語方言嘅統稱。欽廉片下低仲可以分成欽州地區白話（舊稱欽州白話 ）、廉州話、靈山話、小江話、六萬山話等等啲細方言。代表口音有合浦中心城市廉州嘅廉州話同埋欽州城區嘅欽州白話。湛江近合浦嗰埞嘅海話亦都屬於廉州話。

定義跟界定
自從欽廉片作為整體一片粵語方言而着擺上枱面之後，討論關於同點定義欽廉片跟界定邊啲方言屬於或者冇屬於欽廉片嘅一直都冇停過。最初欽廉片衹係指欽州跟廉州笪埞嘅粵語，隻都係學界一直以來嘅普遍認同。但深入研究欽廉片下低具體方言之後，都有好多學者提出支持抑或反對啊種劃分嘅觀點。啲觀點大體係基於語音或者詞彙嘅。

語音
語音上定義或者解構欽廉片大概有以下幾種方式。第一種方式係從歷時角度根據全濁音分派、即中古漢語全濁音在方言中嘅對應，之欽廉片著定義為全濁無論聲調都送氣嘅方言、同吳化片甚至乎客家話類似 。第二種方式係從共時角度根據冇同方言之間音值、音類嘅區分混同程度通過加權平均數比較。按照第一種標準，跟廣府片、高陽片、四邑片等等一樣平送仄冇送嘅欽州白話冇符合隻條件；按照第二種標準，欽州白話戥廣州白話音值、音類分混特徵嘅加權平均數分别达到0.52、0.79，超過廉州話戥廣州白話嘅0.27、0.31。基於啊兩種結論，欽州白話反而捱歸為廣府片、高陽片
又或者係歸為啲跟廣府片有直承關係、近似廣府片嘅其他分片（譬如「沿江白話片」）。除開啊兩種方式，《中國語言地圖集》（第二版）就聲稱欽廉片主要特點為聲調合併到上聲、去聲衹有一類、之參考了廉州話同埋欽州白話嘅聲調特點，但靈山話啲舒聲調就冇合併，雖然佢入聲調就類似勾漏粵語貴港話衹有陰入陽入。

詞彙
對於欽州地區白話跟欽廉片嘅關係，亦都有人從相同或者相似詞彙入手。譬如通過比較《兩階核心詞表》當中嘅核心200詞同埋《基本詞彙表》當中嘅1200詞，可以得出欽州白話跟北海白話（同屬欽州地區白話）、廉州話、南寧白話（邕潯片）、廣州白話之間嘅詞彙共通程度（見下），據此支持欽州白話屬於欽廉片嘅觀點。

欽廉地區白話
内文：欽廉地區白話
欽廉地區白話，舊統稱「欽州白話」，係對一種內部差異冇幾大，散點分佈喺欽廉地區沿江、沿海等某啲政治、商業中心嘅粵語變體嘅統稱。發音上相對接近廣州話多尐，更加接近鄰近地區啲同樣屬於市鎮白話嘅粵語變體，譬如湛江白話、南寧白話、高州白話、茂名白話等等。具體分佈喺欽州城區同埋附近鄉鎮、防城城區、東興、靈山縣城與及下轄墟鎮似武利等、浦北縣城小江（戥小江話並存）、北海城區同埋鐵山港區等埞。各個口音之間啲音韻、詞彙都有相似又有冇同。

總體音系
總體嚟講，欽廉片啲方言多多少少有以下特點  ：
ea表示[ə]。
暗色表示冇符合描述。
白話新派宕合有gwong、kwong、gwok、kwok。
欽防高速公路

（注意欽字有當地傳統讀法，讀「堪」；中國高速公路代碼：G75／G7511／S7512；越南文：Đường Cao Tốc Khâm Phòng），係中國廣西壯族自治區入面嘅一條高速公路，高速公路上歸蘭海。佢既係出入欽州同防城港嘅緊要通道，又係出入防城港同越南邊境嘅緊要通道。
喺防城港支綫近越南邊境一帶附近嘅收費站（防城站同防城港站），好多時都有差人同邊防部隊專查有冇從越南嚟啲人蛇。

工程
呢條高速喺1994年1月8號喐手起，一直到1997年10月28號正式全線通車。
歇後語

歇後語即係「停（歇）之後嘅語」，係中文一種修辭，將一句話分做兩份，前半係提示，後半至係真正嘅意義。
最初嘅歇後語同而家睇得到嘅歇後語嘅表現形式並唔相同，係對當時通用嘅成語、成句嘅省略。陳望道喺《修辭學發凡》入面稱之為「藏詞」。例如用「倚伏」代替「禍福」（出自《道德經》：「禍兮福所倚，福兮禍所伏。」）呢種歇後語需要一定嘅文言功底，所以佢嘅使用範圍受到限制。
後嚟嘅歇後語喺結構上係「比喻——說明」式嘅俏皮話。使用嘅人往往只講出比喻部分，後面嘅解釋部分就畀對方自己領悟。
歇後語可以分成兩種類型：
一種係邏輯推理式嘅，說明部分係從前面比喻部分推理嘅結果。例如：
豬八戒照鏡──裏外不是人
水仙唔開花──裝蒜
啞巴食黃蓮──有苦自己知（或「有苦講唔出」）
濕水棉花──無得（彈）[諧音]，意思係非常好，唔能夠喺人或事件上揾到缺失。
重有一種係諧音嘅歇後語，佢喺前面一種類型嘅基礎上加入咗諧音嘅要素。例如：
外甥打燈籠──照舊（舅）
孔夫子搬家──全部輸（書）
火燒旗桿──長炭（嘆）
屎坑關刀──聞（文）唔得，舞（武）又唔得
歌仔冊

歌仔冊（臺羅：kua-á-tsheh）係閩南話歌仔說唱嗰陣用嘅「文本」，係近代重要嘅一種閩南語通俗文學，主要流行於閩南或台灣等閩南人生活區域。
欽廉地區白話

欽廉地區白話，舊學術劃分上統稱為「欽州白話」，母語者口頭上直接叫做「白話」又或者「城市名字+話」，係對一種內部差異冇幾大，散點分佈喺欽廉地區沿江、沿海等某啲政治、商業中心嘅粵語變體嘅統稱。發音上相對接近廣州話多啲，更加接近鄰近地區啲同樣屬於市鎮白話嘅粵語變體，譬如湛江白話、南寧白話、高州白話、茂名白話等等。具體分佈喺欽州城區同埋附近鄉鎮、防城城區、東興、靈山縣城與及下轄墟鎮似武利等、浦北縣城小江（戥小江話並存）、北海城區同埋鐵山港區等埞。
代表音包括欽州城區白話、防城白話、靈城白話、北海城區白話，與及東興白話、武利白話、浦北白話、南康白話等，仲有域外越南芒街白話同埋曾經在域外嘅僑港白話等。
有拏褦噶河口廣話着認爲係欽廉廣府混合腔，撈欽廉移民有關，都着分類成欽廉片。另外北海疍家話屬廣府欽廉混合腔，母語者係蜑家人、集中喺北海外沙，缺少舌面鼻音撈邊擦音等、音韻接近廣州話而且混併N-L。
傳統上啲白話歸為欽廉片。有啲學者根據語音特點認為應歸粵海片、高陽片或者同粵海片有直承關係、近似嘅其他分片（譬如「沿江白話片」）。
欽氏

欽（粵拼：jam1）係唐人姓氏，喺《百家姓》裏頭排第465位，依家經已冇乜人用。
呢篇欽氏係同姓氏有關嘅楔位文章，重未寫完嘅。麻煩你幫手充實佢。
查納卡利

查納卡利（土耳其文：Çanakkale）係土耳其嘅一座城，喺達達尼爾海峽東岸，人口11萬。
查理華士

查理華士（英文：Charles Robert "Charlie" Watts，1941年6月2號—2021年8月24號）係滾石樂隊鼓手。喺倫敦演出時，遇到滾石樂隊嘅其他三個成員。1963年加入樂隊，做埋同唱碟封面同舞台設計。
查理絲花朗

查理絲花朗（英文：Charlize Theron，1975年8月7號—）係南非電影演員，2003年憑《美麗女狼》攞到2004年第76屆奧斯卡金像獎最佳女主角。
查美古洛文

查美古洛文（粵音：caa4 mei5 gu2 lok3 man2*4，查美古洛文/西班牙文：Chamicuro）係秘魯嘅一種極度瀕危嘅原住民語言。根據《民族語》嘅記載，喺2004年，已經淨返兩個人用查美古洛文做母語。根據秘魯法律，查美古洛文作為原住民語言，喺主要使用地區有官方語言地位，甚至重有一本辭典。但係由於西班牙文喺各個領域嘅絕對強勢，查美古洛人嘅細路同後生絕大部份已經改用咗西班牙文。
概念探勘

概念探勘（英文：concept mining）係指攞住若干份文件，由啲文件當中抽取出「份文件有啲咩概念」嘅資訊。
概念混成理論

喺概念混成理論當中，諗法可以由第啲諗法度「砌出嚟」，而諗法嘅結合係創意嘅一大來源。
概念混成（粵拼：koi3 lim6 wan6 sing4；英文：conceptual blending）係一套用嚟解釋「新計仔係點樣出現」嘅認知科學理論。呢套理論最根本嘅諗法係，有創意嘅諗頭嘅一大來源係所謂嘅概念混成－即係唔同嘅概念（或者諗法）以某啲特定嘅方式結合埋一齊，而進階嘅概念混成理論仲會剖析「唔同嘅概念可以透過啲乜方式結合」等嘅問題。
舉個簡化嘅例子，好似係英文入面嘅 earring（耳環）呢隻字噉。古英文經已有 earring 呢隻字，而語源學研究指，隻字係 ear（耳仔）同埋 hring（環狀物體）呢兩隻字嘅結合－兩隻舊有嘅字（一隻字係一個概念）結合埋一齊，產生咗 earring 呢隻新嘅字。好似噉嘅例子顯示，新嘅諗法好多時都係嚟自舊有諗法嘅結合，而概念混成理論就有對「啲諗法係點結合嘅」詳細著墨。
概念混成喺認知心理學以至人工智能（AI）上都受到關注：概念混成理論嘅研究者會做心理實驗，睇吓諗法喺人腦裏面可以以咩方式結合，嘗試從而解釋創意呢種認知現象；AI 方面嘅工作者又有興趣用電腦程式嚟模擬人腦入面嘅概念混成，想靠噉達致教電腦展示好似人噉嘅創意。

基本模型
睇埋：創意同概念
概念混成理論源自 1993 年。根據呢套理論，無論係藝術定科學同工程，新計仔其中一個最緊要嘅來源係所謂嘅概念混成過程－將唔同嘅概念結合組成新嘅概念。最基本嘅概念混成如下：
想像人腦入面有個概念結合網絡（conceptual integration network），一個噉嘅網絡由四嚿元件組成－
兩個有某啲關係（例如係咁啱一齊出現）嘅 input 空間，Input space 1 同 Input space 2；
一個通用空間（Generic space），包含所有空間嘅共有結構；
一個混成空間（Blended space），由兩個 input 空間同通用空間嘅嘢結合成嘅諗頭。呢個新諗頭可能會有 input 唔具有嘅特性，例如由新諗頭度推想出嚟嘅內容，或者第啲類型嘅闡述；

舉個例說明，想像有一位外科醫生幫個病人開刀，呢位外科醫生技術唔掂搞到個病人死咗；跟住有個人為咗鬧呢位醫生打咗個比喻，話佢「似個屠夫多過似個外科醫生」－
通用空間入面有「郁手做嘢嘅人」、「利器」同埋「有個個體俾人劏開，死咗」噉嘅多個概念；
Input space 1 係外科醫生（郁手做嘢嘅人）、手術刀（利器）同病人（俾人劏開，死咗）；
Input space 2 係屠夫（郁手做嘢嘅人）、菜刀（利器）同牲畜（俾人劏開，死咗）；
混成空間將兩個概念溝埋一齊，最後出咗句攞嚟鬧嗰位醫生嘅比喻。
概念混成理論指出，噉嘅過程係創意以至文化演變嘅一大源頭：好多時人响諗嘢嗰陣，都會（例如）發覺某啲已知嘅概念之間有某啲共通點，跟住佢哋嘅腦會做概念混成，砌出新嘅諗頭－簡單嘅有好似上述例子噉嘅話語；如是者，隨住一個文化內部嘅諗頭互相碰撞，就會係噉產生新嘅諗頭。

進階機制
進階嘅概念混成理論仲有講到「唔同嘅概念可以透過多種唔同方式嚟混成」噉嘅諗法。
概念藝術

概念藝術（英文：conceptual art）係指用概念作為原材料而創作出來，作品主要存在喺概念層面而未必存在喺物質界嘅藝術:1.4，狹義上特別係指1966年至1972年間嘅同名藝術運動:1.1。
早春圖

《早春圖》係由北宋畫家郭熙畫嘅一幅山水畫。
早安越南

《早安越南》（英文：Good Morning, Vietnam）係1987年上映嘅美國戰爭喜劇片，由羅賓·威廉斯主演。套戲用詼諧嘅方式詮釋越南戰爭、諷刺當時嘅新聞審查制度。背景設定響1965年嘅西貢，羅賓·威廉斯係一位美軍電台嘅主持人，因為節目風趣而受到士兵嘅喜愛，但就俾站內嘅長官視為眼中釘。劇情參考咗越戰期間擔任過美軍電台DJ嘅艾德倫·康納嘅經驗。
威廉斯喺套戲大部分嘅廣播內容都係即興創作嘅，佢因為出演呢套片而獲得奧斯卡最佳男主角獎嘅提名。

獲獎同榮譽
呢套戲獲頒政治電影協會和平獎，亦都被提名英國電影學院最佳音效獎，2000年俾美國電影學會列入AFI百年百大喜劇電影。
早川真由

早川真由 ，係日本嘅一個女藝人同埋配音員。
早安老師

《早安老師》係新加坡1989年製作嘅電視劇，由李南星、陳莉萍、洪慧芳、朱厚任、陳麗貞、夏川主演。故事背景係50年代初嘅新加坡，一個喺小漁村入面學校嘅故事。
陳莉萍憑著呢套劇入面嘅『哎喲喲老師』，得到廣泛關注同事業成功。
早川知伸

早川知伸（1977年7月11號—）係日本足球員，司職後衞，效力過浦和紅鑽，橫濱FC，及千葉JEF聯。
早晨

早晨，係響朝早打招呼（問候）嘅說話。通常只會喺10點前講，如果十一二點講，可能嘅回應係：「仲早呀」或者「唔早啦」。
早晨嘅意思同英文嘅 good morning 或書面語「早安」一樣。
書面語上，「早晨」嘅意思係朝頭早。

粵劇術語
喺戲班度，只要係第一次見面，就會互相叫「早晨」無論係日頭定夜晚 。
早川史哉

早川史哉（1994年1月12號—）係日本足球員，司職後衞，效力過新潟天鵝。
早川明子

早川明子係日本足球員，踢中場，曾經喺1987～1988年間為日本女子足球代表隊出場2次。
梅里斯

梅里斯（粵拼：mui4 lei5 si1）係中華人民共和國黑龍江省齊齊哈爾市嘅達斡爾族區，叫梅里斯達斡爾族區。面積2078km²，人口17.1萬（2011），其中達斡爾族佔7%（1.2萬）、佔全國達斡爾族人口10%。梅里斯係全國唯一嘅達斡爾族區。「梅里斯」喺達斡爾話嘅意思係「冰」。

史
清初時達斡爾族移居到黑龍江上游、嫩江流域，1698年（康熙三十七年）歸齊齊哈爾副都統管。
清末民初歸龍江府、後改為龍江縣管。
1945年後梅里斯歸龍江縣第七、八、九區管轄，1954年10月歸齊齊哈爾。當時設臥牛吐達斡爾族自治區同埋達呼店、榆樹屯、虎爾虎拉3個農村區。
1956年11月2號呢四個區合併爲梅里斯達斡爾族區。
1958年12月公社化運動，變成咗華偉人民公社。
1961年8月改爲梅里斯區。
1980年恢復爲梅里斯達斡爾族區。

政區
梅里斯轄1條街道、3個鎮、1個民族鎮、1個鄉、1個民族鄉、1個單位。
街道：梅里斯街道
鎮：雅爾塞鎮、達呼店鎮、共和鎮
民族鎮：臥牛吐達斡爾族鎮
鄉：梅里斯鄉
民族鄉：莽格吐達斡爾族鄉
單位：哈拉海農場
梅里達市

梅里達市（西班牙文：Mérida）係委內瑞拉梅里達州嘅州都，安第斯區域其中主要城市。
梅里達市喺1558年成立，當時屬新格拉納達總督轄區，後來歸屬委內瑞拉總隊長區。
市內有超過二十萬居民，大都市地區內約三十五萬人，係委內瑞拉西部教育同埋旅遊中心，係安第斯大學同埋世界第二長空中纜車嘅所在地。

歷史
梅里達市，1899年
梅里達係胡安·羅德里格斯·蘇亞雷斯喺1558年10月9號創建。1622年，梅里達成為梅里達省嘅州都。梅里達成為新格拉納達總督轄區一部分直到1777年。

詞源
梅里達呢個詞原本係拉丁文「埃梅里塔」（emerita）嘅根源。

政治同埋政府
梅里達市係州同埋市政府、總督、市長嘅所在地。

運輸
梅里達交通地圖。

公共交通
1957年建造嘅梅里達纜車。

文化
拉羅莎湖同埋科學技術博物館。
梅鉢貴秀

梅鉢貴秀（1992年6月8號—）係日本足球員，司職中場，效力鹿島鹿角。
梅迪歷

梅迪歷（烏克蘭文：Михайло Мудрик，2001年1月5號—）係一個嚟自烏克蘭嘅男足球員，踢開翼鋒，而家效力緊英超球隊車路士同埋烏克蘭足球代表隊。

威水嘢
呢節要加長。
梅道

梅道（英文：May Road）係香港半山區一條馬路，由舊山頂道開始，去到馬己仙峽道。
梅雅夫人

梅雅夫人（1898年5月3號—1978年12月8號）係以色列前總理，1969年到1974年在位。佢係以色列頭一位女總理。
梅迪薩卡

梅迪薩卡（粵拼：mui4 dik6 saat3 kaa1，德文：Per Mertesacker，1984年9月29號—）係個退咗役嘅德國足球運動員，踢過中後衛，舊時效力過英超球會阿仙奴。
梅道站

梅道站（May Road Station）香港一山頂纜車車站，喺香港島半山區梅道，海拔高180米。
編輯
山頂纜車
武颯

武颯（1995年7月17號—）係日本足球員，打前鋒位置，效力秋田藍閃電。
武陵頻道

（簡化字：常德电视台武陵频道）係常德電視台嘅一間已經停止廣播嘅電視頻道，2012年1月18號開播，2017年3月24號停播。
播出期間凈喺常德地區先至收到呢個頻道。

史
2011年，常德市人民政府為咗加強武陵區嘅現代化建設同埋宣傳，佢同武陵區人民政府一齊合作，計劃喺常德電視台入面開播武陵頻道，隨後喺2012年1月18號開播。頻道開播期間雖然有部分節目為武陵區當地搞宣傳，但2013年春、夏期間因為唔停噉賣過違規嘅醫藥廣告而俾廣電處罰。
隨後因為頻道俾廣電定位做違法廣播而喺2017年3月24號宣佈停播，最後嘅畫面係張彩條信號。原先嘅《武陵新聞》欄目亦搬到時政頻道入面繼續播。
武魂

《武魂》係由老鑼作曲同編曲，項羽同賀鑄填詞，龔琳娜演唱。呢隻歌喺2013年10月21號以單曲形式發行。

簡介
《武魂》呢隻歌嘅歌詞係將項羽寫嘅《垓下歌》同賀鑄寫嘅《六州歌頭·少年俠氣》融合咗一齊。呢隻歌將現代電子樂同中國古風音樂融合咗一齊。呢隻歌亦都係同名網絡遊戲《武魂》嘅戰歌。2019年，龔琳娜、石倚潔同王珮瑜喺湖南衛視《歌手2019》總決賽第一輪演唱呢隻歌，並未能晉級第二輪。

垓下歌部分
「
力拔山兮氣蓋世。時不利兮騅不逝。
騅不逝兮可奈何！虞兮虞兮奈若何！
」

六州歌頭·少年俠氣部分
少年俠氣，交結五都雄。肝膽洞，毛髮聳。立談中，死生同，一諾千金重。
武陵源區

武陵源區係中國湖南張家界一個市轄區，總面積398平方公里，人口5萬。
武隆

武隆（粵拼：mou5 lung4），古名武龍（mou5 lung4），係中華人民共和國重慶市轄區。
武館

武館，嚮中國又叫做國術館，日本叫做道場，係習武授徒嘅操場。由於教國術同日本武術唔同，個名都有分別。
武鳴

武鳴（粵拼：mou5 ming4；壯文：Vujmingz），喺中國廣西，係南寧市轄區。面積3378平方千米，人口67萬。郵政編碼530100。區人民政府喺城廂鎮。
武鳴雙橋鎮嘅壯話係中國壯話嘅標準音。

行政區劃
下轄13個鎮：
鎮：城廂鎮、兩江鎮、馬頭鎮、陸斡鎮、羅波鎮、太平鎮、雙橋鎮、甘圩鎮、寧武鎮、鑼圩鎮、仙湖鎮、府城鎮、靈馬鎮。
春日井

春日井係日本愛知縣一個特例市，人口31萬。
春日望

春日望 ，係日本嘅一個配音員。

配音作品一覽
呢個表唔完整，歡迎加料。
春日鄉

春日鄉係中華民國臺灣屏東縣嘅一個鄉，面積約莫160平方公里，人口約莫5千。
春州

春州，中國古時一州，相當於今日廣東陽春市。
春州，大唐時開始置州。武德四年，即六二一年，以高涼郡之陽春，置春州，州治陽春縣，即今日廣東省陽春市區，領陽春縣、流南縣。武德五年，六百二十二年，恢復西城縣，屬春州。春州屬嶺南道。天寶元年，即七四二年，春州稱南陵郡，析陽春縣置羅水縣。乾元元年，即七五八年，春州復名。
五代十國，南漢，春州領陽春、羅水、流南三縣。
北宋開寶五年，即九七二年，撤銷春州，陽春、羅水、流南三縣改屬恩州。第二年，以陽春縣、銅陵縣復置春州。大中祥符九年，一〇一六年，撤春州，陽春縣改稱新春縣，歸屬新州。天禧四年，即一〇二〇年，新春縣復稱陽春縣，陽春、銅陵二縣，復置春州。熙寧六年，即一〇七三年，廢春州，銅陵縣併入陽春縣，陽春縣屬南恩州。
春情花花鐵達尼

《春情花花鐵達尼》係套法國電影，喺1997年上畫。
春日充博

春日充博（1982年1月14號—）係日本足球員，司職前鋒，效力TDK。
春日局

春日局（日文：かすが の つぼね／さいとう ふく，1579年—1643年10月26號），名齋藤福，係日本江戶時代嘅貴族。佢係德川家光嘅奶媽同大奧御年寄，亦俾封做從二位春日局。
春日部

春日部係日本埼玉縣一個特例市，人口23萬。
白雉

白雉係日本孝德天皇嘅第二個年號，相當於公元650年到654年，前後總共5年。
白雪公主之魔幻復仇記

《白雪公主之魔幻復仇記》（Snow White and the Huntsman）係一部2012年美國奇幻電影，由路柏山達斯做導演，係佢第一次執導，套戲改編格林兄弟嘅白雪公主。主演係姬絲汀史超域、查理絲花朗、基斯咸士禾夫、Sam Claflin、Bob Hoskins（佢最後一次演出）。
白雪姬

白雪姬，係大韓民國嘅一個女藝人同埋歌手。
水町亮介

水町亮介（みずまち りょうすけ，1981年9月10號—）係日本籃球員，喺日本佐賀縣伊萬里市出世。
水磨溝區

水磨溝區（維吾爾文：شۇيموگۇ رايونى‎‎）係中國新疆烏魯木齊嘅一個市轄區。
水痘

水痘係種傳染病，患者成身皮膚都會出好多粒似水泡嘅疹，細路仔特別易中招，但通常中一次之後就有免疫力，只係到年紀大或者有機會生蛇。
水的個性

《水的個性》係香港歌手溫碧霞嘅第3張唱片，喺1992年12月推出。
水石榕

水石榕（粵拼：seoi2 sek6 jung4；學名：Elaeocarpus hainanensis）係杜英科杜英屬嘅常綠喬木。喺中國嘅海南島、廣西、雲南、香港同埋越南嘅河邊、低窪嘅濕地嗰度先至搵到。
另外，水石榕唔係榕。

樣
呢樖嘢嘅成層樹冠都好整齊，而樹葉就好似牛皮噉嘅質量，一般喺樹頂嗰度一齊生。而花瓣係白色，有流蘇嘅樣響度。而佢啲果係綠色長扁形，而且兩邊尖。

用途
呢樖嘢一般攞嚟做園景樹同埋行道樹，葉成日俾人睇。
歌手 (第一季)

我是歌手 (第一季)，中國大陸湖南衛視喺2013年製作同播出嘅一檔音樂競技節目。
歌手2017，中國大陸湖南衛視喺2017年製作同播出嘅一檔音樂競技節目。
歌手·門

《歌手·門》（Singer Door）係香港電視娛樂製作嘅音樂同訪談節目，每集節目會請歌手分享佢哋嘅歌或者歌手生涯背後嘅故仔。節目有兩輯：第一輯喺2021年1月11號到1月29號逢禮拜一到五23:00—23:30喺ViuTV播；第二輯喺2021年11月22號到12月10號同一時段播。
歌手

歌手，係以唱歌為職業嘅人。
而家歌手可以通過大眾傳媒，觀眾同聽眾都比以前多。出唱片、開演唱會係掙錢方法。
毡

毡（音：zin1），又寫成氈、毯，係日常生活用到嘅一塊戟絨布，譬如放地上面嘅就叫地毡，又或者瞓覺時擒嘅薄被也都係毡。重有一啲奇幻作品入面，識得飛天嘅飛毡。
毛遂

毛遂，係東周戰國時期趙國人。佢係平原君趙勝嘅客仔，趙孝成王九年（前257年），秦國圍攻趙國首都邯鄲，平原君去到楚國求救。毛遂自薦去嗰道。平原君同楚考烈王談判嗰陣，毛遂篤爆楚王啲衰嘢，令到楚王同意同趙國結盟，重派春申君救趙國添。後來毛遂自薦做咗一個出名嘅成語，形容人自告奮勇。
毛集社會發展綜合實驗區

毛集社會發展綜合實驗區係中國安徽淮南一個縣級管理區，總面積201平方公里，人口13萬。
毛阿敏

毛阿敏（粵拼：mou4 aa3 man5；1963年3月1號—），係中國大陸女歌唱家。佢嘅代表作有《渴望》、《思念》、《綠葉對根的情意》等。伯樂係侯耀文，恩師係谷建芬。

經歷
1985年，佢出咗第一隻碟《滾熱的咖啡》而出道。1986年，佢參加第二屆全國青年歌手電視大獎賽並攞到專業組通俗唱法比賽第三名。1987年，喺南斯拉夫國際音樂節憑住《綠葉對根的情意》攞到演唱表演三等獎。1988年，佢參加央視春節聯歡晚會唱《思念》之後紅咗；1991年，唱電視劇《渴望》同名主題曲。
毫

毫，古文寫做𡨉，係好幼嘅毛咁解，引伸做好幼，佢原本係豪字。有啲地方會將毫簡寫做毛。因為佢好幼，畀人借來做微細單位。

度
毫係厘（釐）嘅十分一，又等如十絲。

錢銀
毫係圓嘅十分一，十仙係一毫。

標準
國際標準千分一係毫，代表milli-，符號m。例如毫克就千分一克，寫做mg。
李啟元

李啟元，香港親中派政治人，香港再出發大聯盟發起人之一。
李啓傑

李啓傑（英文：Akai Lee Kai Kit，1978年8月7號—）係香港無綫電視部頭合約藝人，讀過香港演藝學院戲劇學院，多次參與舞臺劇團演出。1996年透過無綫電視藝員訓練班加入無綫電視，直到2005年電視劇《秀才遇著兵》飾演貪污捕快開始為人熟悉，而佢飾演嘅角色多數係綁匪、債主、賊仔等等壞人。
李周映

李周映（韓文：이주영，英文：Lee Joo-young，1992年2月14號—）係韓國女演員，又譯李洙英。響2020年拍《梨泰院Class》嘅馬賢伊一角，開始出名。
李商隱

李商隱（813年—858年），字義山，係中國唐代後期嘅詩人，同當時另一位詩人杜牧齊名，合稱「李杜」。
李善彬

李善彬（韓文：이선빈 Lee Seon Bin，英文：Lee Sun Bin，又譯李先彬，1994年1月7號—）係韓國女演員兼歌手，原名李真京（韓文：이진경），忠清南道天安市人，響2011年出道，加入女團JQT，任職Vocal，但響2012年合約到期後離隊，2014年以演員身份重新出道。依家男朋友係演員李光洙。
代表作有《犯罪心理》嘅劉敏英一角，仲攞到2017年MBC演技大獎女子新人獎。
李哲承

李哲承（韓文：이철승，號素石；소석，1922年5月15號—2016年2月27號）係韓國政治人，淸年運動家兼市民運動家，係南韓第3~5同第8~12任國會議員。

履歷
李哲承1922年喺韓國一個農民家庭出世，屋企好窮，要經常兼職賺錢。1938年喺伯父李錫柱嘅推薦下入咗普成專文學敎（高麗大學前身）。1946年畢業，加入淸年運動，市民運動。
1948年佢選首任國會議員輸咗，1954年成為國會議員。1954年至1961年做第3~5任，1971年至1988年做8~12任。
李啟立

李啟立，香港親中派政治人，曾經參與2023年香港區議會選舉。
氾濫平原

氾濫平原（Floodplain），又叫洪泛平原，係指河流中下游岸邊雨季被淹沒、旱季露出水面嘅一種平原地形。
汀九

汀九（Ting Kau），香港一地，亦係一村，喺荃灣西面。汀九有汀九橋去青衣。
汀太路

左下為汀太路。右邊為大埔頭路
汀太路，香港一路，喺大埔，駁住汀角路同大埔太和路而名，英文 Ting Tai Road。條路分隔成雙向，東北到西南。北面起自十字路口，駁通汀角路、汀麗路。東北行線中途叉出大埔頭路，入大埔頭唯一車路。南面又以十字路口做尾，駁通大埔太和路同啟和路。
條路喺分隔大埔舊墟、大埔頭，亦駁住太平工業邨、太湖花園同太和邨。
經過公共設施，北段有大埔體育館、大埔游泳池、大埔運動場以及汀太路兒童遊樂場。南段有佛教大光慈航中學、太和鄰里社區中心。
22°27′15″N 114°09′49″E﻿ / ﻿22.45427°N 114.16361°E﻿ / 22.45427; 114.16361
氼鏡

游水氼鏡：用嚟游水用嘅氼鏡，喺游水池或海灘度成日用嘅。
潛水氼鏡：用嚟潛水用嘅氼鏡，潛落海底度成日用到嘅。
汀江

汀江係中國一江，源出福建之西，水經廣東東部出海。佢係福建第四大江。
汀江由福建長汀，經上杭、永定，喺大埔三河壩匯入韓江，係韓江主要支流之一。
汀九橋

汀九橋位於香港新界，係全球最長嘅三塔式斜拉索橋。大橋屬於3號幹線，跨越藍巴勒海峽，將汀九同青衣連埋。橋面係三線雙程分隔快速公路。車速限制每小時80公里。
經過38個月嘅施工，汀九橋於1998年5月6號下晝正式啟用。由於佢同大欖隧道落成通車嘅日子同新起嘅香港國際機場啟用日子接近，而大橋嘅興建，除咗舒緩新界西北嘅交通負荷外，更方便往來機場以及新界西北同深圳，有人稱之為「第11項機場核心工程」。
大橋嘅兩個主跨，分別長448米及475米，連引道全長1875米。支撐住汀九橋嘅三支單柱橋塔，分別座落喺藍巴勒海峽嘅一個人工島、汀九岬同青衣島西北岸，分別高194米、167米及162米。重量方面，結構鋼重8900公噸，混凝土重量29000立方米。大橋嘅設計，可承受每秒達95米（時速342千米）嘅風速。
汀九橋令來自新界西北部嘅車，能夠方便快捷咁到達青嶼幹線嘅青馬大橋同汲水門大橋，通去大嶼山同香港國際機場，同時亦分流新界西北來往荃灣、葵青、九龍及港島中上環商業區嘅車流。
香港嘅的士司機同電台交通情況報告節目大多都叫呢條橋做「新汀九橋」，以免同屯門公路一條同樣稱為汀九橋嘅高架橋混淆。

拉索
橋身由384條拉索承托
拉索由鋼束組成，數目由17條至58條不等，每根鋼束直徑為15.7毫米，由7條鍍鋅鋼絲結合而成。基本上，拉索嘅斜度愈大，鋼束嘅數目就愈多。
拉索外面有一個白色嘅保護外殼。
汀九灣泳灘

汀九灣泳灘，香港泳灘之一，喺荃灣汀九，青山公路十一咪，汀九灣北，英文叫Ting Kau Beach。行政上歸荃灣區。設施有泳灘。歸康樂及文化事務署管。
林頓

林頓（英文：Jack Layton，全名John Gilbert Layton，1950年7月18號—2011年8月22號），加拿大魁北克滿地可出世，係加拿大嘅社會民主主義政客，2003年新民主黨魁，做過多倫多市議員同副市長。
2008年嘅聯邦大選，佢連任國會議員，但做唔到加拿大總理，不過2011年大選佢個新民主黨人氣急升，佢終於取代到自由黨失去議席兼辭任黨魁嘅葉禮庭做咗官方反對黨嘅黨領。
佢中年時已經患過前列腺癌，雖然曾經一度好返，但佢喺辭任黨魁冇耐喺2011年8月22號死於癌症，享年六十有一。

屋企
佢第二任老婆係前國會議員鄒至蕙；佢亦都有個仔叫邁克林頓係多倫多嘅市議員。
林韋瑩

林韋瑩（Monna Lam，1987年4月28號—），前名林宜芝、林依錡，係香港息影女藝人，有四分一德國血統，做過模特兒，2007年工展小姐亞軍，2010年代初拍過幾套電影。
林韋辰

林韋辰（1962年7月6號—）係香港男藝人，亞洲電視、邵氏兄弟同無綫電視前藝人。

生平
只有初中程度的林韋辰係喺1985年參加無綫電視藝員訓練班入行，但畢業之後都係做吓二打六。反而到咗1991年過去馬來西亞，拍咗幾部戲，先至開始紅咗。1995年亞視重金請咗佢，於是佢返咗嚟香港，演出咗幾部代表作：《再見豔陽天》、《國際刑警》、《南海十三郎》等等嘅戲，開始多咗人識。
佢喺2001年過咗去無綫，但上唔到位；到2004年再返番亞視。因為後期亞視唔再拍劇，林韋辰開始另謀出路，喺2013年唔再續約亞視，走到中國大陸發展，但由於演技平平，相貌亦不出眾，年紀亦有咁上下，在大陸也只能做繼續做二打六角色。

演出
呢個表唔完整，歡迎加料。
林靜莉

林靜莉（Jeannie Lam ，1996年1月31號—），綽號莉莉菇，係香港奇妙電視（香港開電視）女藝員，2021年加入，同時係科技資訊網站Unwire女記者。佢阿媽係1979年度香港小姐季軍鍾慧冰。

簡歷
林靜莉喺香港樹仁大學新聞與傳播學系畢業，畢業後加入國泰港龍航空做空姐，做咗約莫半年後就轉行做科技資訊網站Unwire嘅記者，拍片介紹科技產品。2021年頭佢兼任埋香港開電視節目主持。雖然佢做咗香港開電視嘅合約藝員，但份合約比較自由，佢仍然可以繼續Unwire嘅工作，甚至可以參與演出其他電視台ViuTV同無綫電視嘅節目。
林鳳嬌

林鳳嬌（英文：Joan Lin，1953年6月30號—）係臺灣女演員，臺北市出世，1972年出道，1979年憑電影《小城故事》攞金馬獎最佳女主角。
林鳳嬌1982年同香港演員成龍結婚，同時退出影壇，同年生咗個仔房祖名。
林高演

林高演係香港親中派政治人物。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會航空交通界委員。之後，佢有份提名林鄭月娥參與2017年香港行政長官選舉。
氧化亞錫

氧化亞錫（英文：Tin(II) oxide；SnO）係由錫同氧組成嘅一種化合物，可以有兩種樣。
氧化劑

氧化劑係喺氧化還原反應入邊，由高價變為低價（即係得到電子）嘅物質，有氧化性，被還原，產生還原產物。
氧化數

氧化數（好多時候又混稱為化合價，初等化學就經常用呢種叫法，但實際上兩者概念唔同）係一個用來描述化合物入面原子嘅氧化程度嘅量。
按照初等化學嘅觀點，一個化合物入面一個原子嘅氧化數係正 ，表示佢喺構成嗰個化合物嘅時候失去咗  個電子，或者喺佢形成嘅共價化學鍵入面有  個電子偏離咗爾個原子。相反，如果一個化合物入面一個原子嘅氧化數係負  嘅話，表示佢喺構成嗰個化合物嘅時候得到咗  個電子，或者喺佢形成嘅共價化學鍵入面有  個電子偏向爾個原子。根據規定，喺單質入面，原子嘅氧化數係 。
氧化物

氧化物（英文：oxide）係負價氧同另一隻化學元素組成嘅二元化合物，通常經由氧化反應產生。氧化物喺地球地殼極之普遍，喺宇宙嘅固體都係。
氧化

氧化（粵拼：joeng5 faa3）係一種自然現象。大體即係物質同氧結合，變成另一樣嘢，喺鐵上面叫生銹，喺銅上面叫生銅綠（註：銅綠唔係氧化銅）。
準確啲講，一個分子、原子、離子唔見咗電子就叫氧化（oxidation），係氧化還原反應（Redox reaction）嘅一部分。
去攞電子嘅叫氧化劑（oxidizing agent），除咗氧氣重有氯氣、硝酸噉。氧化咗（唔見咗電子）嘅嘢叫氧化產物。
重有，有氧化就一定有還原，因爲一樣嘢畀出電子，一定會有嘢去接受。
氦嘅同位素

氦嘅同位素有8個，其中有2個係穩定，分別係4He同3He，其中3He豐度好少，只係有0.000137%。

圖表
備註：有#號嘅數據代表冇經過實驗嘅證明，只係理論推測，而用咗括號括係代表數據唔確定。
氧化亞銅

氧化亞銅（粵拼：joeng5 faa3 aa3 tung4）係一價銅嘅氧化物，化學式Cu2O3，外觀係紅色粉，唔溶喺水。
氧化還原反應

氧化還原反應（英文：Redox，Reduction-Oxidation）係一類元素反應前後化合價發生升降（電子發生轉移）變化嘅化學反應。呢類反應可以理解成由氧化反應同還原反應組成，遵守電荷守恆。

概念
本質係電子發生轉移，即電子有得失或偏移。化合價升高（失電子）嘅反應係氧化反應；化合價降低（得電子）嘅反應係還原反應。化合價升高嘅物質被氧化，係還原劑，產生嘅產物係「氧化產物」；化合價降低嘅物質被還原，係氧化劑，佢嘅產物係「還原產物」。
中國大陸高中化學課堂有條噉嘅口訣：
失（失去電子）升（化合價升高）氧（發生氧化反應）還（充當還原劑），降（化合價降低）得（得到電子）還（發生還原反應）氧（充當氧化劑）。
喺有機化學裡面，氧化反應一般特指有機物得到氧或者失去氫嘅反應。而還原反應特指有機物得到氫或者失去氧嘅反應。

例子
一級醇加重鉻酸鉀（氧化劑）產生成羧酸嘅反應。
羧酸被氫化鋁鋰（還原劑）還原出醇嘅反應
放鐵（還原劑）入硫酸銅溶液，置換出銅
放鋅入酸，產生相應嘅鋅鹽同氫氣嘅反應
沙鑽

沙鑽（Sillago），學術上叫沙鮻屬，係種食用魚，生物學分類係屬鱸形目鱚科。
沙錐屬

沙錐屬（Gallinago） 係鷸科嘅一個屬，有17個品種。
沙迦

沙迦係阿拉伯聯合酋長國第三大城市，亦係沙迦酋長國嘅首府，人口約莫有140萬。
沙里院

沙里院係北韓黃海北道一市，亦係佢嘅首府。
沙遜大廈

沙遜大廈（Sassoon House）係喺上海外灘20號起嘅一幢10層樓高嘅大樓，高77米，亦係外灘最高嘅樓，面積有36317平方米。
1872年，猶太人沙遜成立咗一間新沙遜洋行。之後喺1877年嚟上海成立分行，買低咗外灘20號，喺1929年9月5號，沙遜大廈落成，大樓由公和洋行設計，風格係裝飾藝術運動，佢屋頂有個金字塔形銅頂係外灘一個標誌。
查理斯二世

查理斯二世（英文：Charles II，1630年5月29號—1685年2月6號）係蘇格蘭國王（1649年到1651年、1660年到1685年在位），英倫同愛爾蘭國王（1660年到1685年在位）。
查理斯文遜

查理斯文遜（英文：Charles Manson；1934年11月12號—2017年11月19號）係一位美國罪犯同埋邪教領袖。佢1960年代尾喺加州做咗個犯罪組織文遜家族（Manson Family）。文遜嘅追隨者喺1969年嘅7月同8月，犯咗9單連續殺人案。
查理斯·盧西安諾

查理斯·盧西安諾（英文：Charles Luciano，1897年11月24號—1962年1月26號），意大利西西里島人，係美國黑手黨嘅阿頭，花名係叫「幸運·盧西安諾」。佢喺1931年創立咗吉諾維斯家族，作為黑手黨五大家族之一，負責將紐約劃分畀唔同嘅幫派。
查理斯三世

查理斯三世（英文：Charles III，1948年11月14號—），全名查理斯·菲臘·雅打·佐治（Charles Philip Arthur George），係現任英國同其他英聯邦王國國王以及英聯邦元首。佢係前任英國女王伊利沙伯二世同愛丁堡公爵菲臘親王嘅大仔，1952年就因為母親繼位而成為王儲，並喺1958年受封威爾斯親王；直到2022年9月8號伊利沙伯二世駕崩，佢先繼位英國君主，係英國史上在任最長嘅王儲同威爾斯親王。
查理斯第一任老婆係威爾斯王妃戴安娜，佢哋生咗威爾斯親王威廉同修適士公爵哈里王子兩個仔，但喺1996年正式離婚；到2005年，同現任老婆卡米拉王后再婚。

地名
查爾斯王子島，喺加拿大福克斯灣嘅島。
查爾斯王子山脈，喺南極洲東部嘅山脈。
查爾斯王子海峽，喺南極洲南設得蘭群島嘅海峽。

建築物
威爾斯親王醫院，喺香港沙田區嘅公立醫院。
威爾斯親王醫院 (悉尼)（英文：Prince of Wales Hospital (Sydney)），喺澳洲悉尼嘅綜合醫院。
查理斯史都華大學

查理斯史都華大學（英文：Charles Sturt University）係一間新南威爾斯州同埋澳大利亞首都領地嘅大學。
查理斯威爾遜

查理斯威爾遜（Charles Thomson Rees Wilson，1869年2月14號—1959年11月15號）係英國物理學家，憑住發明雲室攞到1927年諾貝爾物理學獎。
查理斯一世

查理斯一世（英文：Charles I，1600年11月19號—1649年1月30號）係英倫、蘇格蘭、愛爾蘭國王，1625年到1649年在位。
佢係占士六世同一世個仔。詹士六世及一世喺1625年過身後，查理斯一世繼位。1642年英倫內戰爆發，最終保王派輸咗，查理斯一世喺1649年被處決。之後由克倫威爾做英格蘭共和國護國公。
1660年，議會同意恢復君主制，由查理斯一世個仔查理斯二世做國王。
流行病

流行病（Epidemic）係指感染好多人嘅病，絕大多數都係傳染病，但亦有例外。
研究流行病嘅學科叫流行病學。
流行性感冒病毒

流行性感冒病毒，簡稱流感病毒，學名正黏液病毒科，係一類引發流行性感冒嘅病毒，主要有甲型流行性感冒病毒、乙型流行性感冒病毒、丙型流行性感冒病毒三類。
流行文化

流行文化係20世紀中開始興起嘅概念，指主要受到大眾傳播媒體而影響社會大多數人嘅生活文化。
流行性腮腺炎疫苗

流行性腮腺炎疫苗（Mumps vaccine），即係痄腮疫苗，係種預防流行性腮腺炎（痄腮）嘅疫苗，1960年代開始用，主要畀1歲打後嘅細路打。
流行性腮腺炎疫苗好多時都同麻疹疫苗、德國麻疹疫苗夾埋一針打，叫麻疹、流行性腮腺炎及德國麻疹混合疫苗。
石浦大雅

石浦大雅（2001年11月22號—）係日本足球員，打中場位置，效力東京綠茵。
石油工程

石油工程，工程一門。依門學問專為開採石油而設。唔只石油，天然氣都係佢嘅範疇。如何有效同合乎成本，盡量開採。佢會利用地質資料，地底極大壓力之下，疏氣岩石中，油、水、氣，得出有幾多藏量。

文
石油工程繙自英文Petroleum engineering。
石油氣

石油氣係烷烴燃料，主要成份係丙烷同丁烷，因為會壓縮液化方便儲存，所以又叫液化石油氣。
石油氣用途包括做煮食爐同交通工具嘅燃料。
石油產業

石油產業，又叫石油工業，係種產業，主要涉及開採石油，再經過提煉加工去生產各種化工產品。
石津大介

石津大介（1990年1月15號—）係日本足球員，司職前鋒，效力福岡黃蜂。
石洲

石洲（Shek Chau）係香港離島區一島，附屬索罟群島，約莫0.003平方公里咁大，而家無人住喺上面。
石泉

石泉係中國陝西安康一個縣，總面積1525平方公里，人口18萬。
石涌凹

石涌凹（Shek Chung Au）係香港新界一笪地方，喺沙頭角西南便。喺香港邊境禁區放寬之前，沙頭角公路去到石涌凹就有個檢查站，只限揸住禁區紙嘅人過去。
石涌凹舊時有沙頭角支綫嘅火車站石涌凹站。
石涌凹站

石涌凹站（Shek Chung Au Station）係香港沙頭角支綫一站，喺沙頭角石涌凹嘅沙頭角公路側跟，沙頭角支綫停止營運之後就拆咗。
現時車站遺址、石屎橋同路基都喺沙頭角農莊範圍内，農莊入面仲設有展覽館，介紹沙頭角支線嘅歷史。以往呢個農莊位於邊境禁區範圍，2012年2月15號起解禁，但農莊現時只係接待預約團體。
編輯
沙頭角支綫
環球影業

環球影業（Universal Studios）係美國一間主要嘅電影公司，1912年開張。
環節動物

環節動物，即環節動物門（Annelida），係動物嘅其中一個門，包括黃䘆、蜞乸同沙蟲呢幾類動物。
環球狂熱

環球狂熱（英文：GME Holdings Limited，縮寫：GME）係香港一間藝人經紀公司，2011年開張，主要業務包括藝人管理、電影、音樂同演出策劃。
環球郵報

環球郵報（英文：Globe and Mail）係加拿大嘅一份全國性英文報紙，1844年創刊，總部喺多倫多，方向左傾。
環環相扣

《環環相扣》（英文：Sustainable Cycles）係香港MakerVille製作嘅環保資訊節目，由吳爾初同羅堃尉主持，2023年5月8號到2024年1月1號逢禮拜一18:30-19:00喺香港電視娛樂ViuTV播。節目會請唔同環保組織上去分享佢哋嘅環保工作。
環紋海蝠魚

環紋海蝠魚（學名：Malthopsis annulifera）係棘茄魚科海蝠魚屬嘅其中一個種。
環球時報

《環球時報》係《人民日報》旗下一個國際新聞報紙品牌，同樣係中國共產黨官方媒體之分身，1993年1月喺北京創辦，有簡體中文同英文兩個版本，影響到好多中國大陸人。
《環球時報》主要持中國民族主義立場。
環球貿易廣場

環球貿易廣場（粵拼：waan4 kau4 mau6 jik6 gwong2 coeng4；英文：International Commerce Centre，簡稱ICC）係香港一座摩天大廈，位於西九龍柯士甸道西1號，樓高108層，高484米，落成後取代國際金融中心二期成為香港最高大廈。
環球貿易廣場係港鐵九龍站Union Square第七期發展項目，由新鴻基地產全資發展，2010年落成。
環球里

環球里（英文：World Wide Lane）係香港中環一條馬路，由德輔道中開始，去到干諾道中。街名係嚟自環球大廈。
環礁

環礁，係海入面珊瑚礁繞圈而成嘅島，中間有潟湖，主要分佈響太平洋同印度洋。
照井春佳

照井春佳，係日本嘅一個女藝人同埋配音員。
照度

照度（illuminance）喺光學上係指一個表面每單位面積受到幾高光通量，可以用嚟衡量照落一個表面嗰度嘅光有幾光。
照明

照明（粵音：ziu3 ming4）係指用人造嘅光源嚟提高一個地方嘅亮度。
煤氣燈

煤氣燈（英文：gas lamp）係燈一種，燒煤氣發光而成。而煤氣不過代表，亦可以燒其他氣，好似氫、甲烷、一氧化碳、丙烷、丁烷、乙炔、乙烯、天燃氣，或者唔同混雜。未有電氣之前，都算幾普遍咁用，亦算平，可以公用。多人嘅城會周街見到，街燈之用。初時煤氣係人手點着，亦尾亦可以自動點着。
今日已少見，而轉用電燈。不過露營有時會用一罐罐邊爐氣點燈，燈嘅原理一樣。
照井篤

照井篤（1980年7月19號—）係日本足球員，司職後衞，效力過湘南比馬。